CELEX: 32013R1232
Language: hr
Date: 2013-11-28 00:00:00
Title: Provedbena uredba Komisije (EU) br. 1232/2013 оd 28. studenoga 2013. o razvrstavanju određene robe u kombiniranu nomenklaturu

3.12.2013   
            
            
               HR
            
            
               Službeni list Europske unije
            
            
               L 322/15
            
         PROVEDBENA UREDBA KOMISIJE (EU) br. 1232/2013
   оd 28. studenoga 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je donijeti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice iz Priloga potrebno je razvrstati pod odgovarajuće oznake KN iz stupca (2), a na temelju razloga iz stupca (3) navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja (2). Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu pod oznakom KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2013.
      
         
            Za Komisiju, u ime predsjednika,
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Bezalkoholno piće spremno za neposrednu potrošnju koje se sastoji od (% mase)
                  
                              Kašice od breskve
                           
                           
                              31
                           
                        
                              Koncentrata soka od mrkve
                           
                           
                              28
                           
                        
                              Koncentrata soka od jabuke
                           
                           
                              12
                           
                        
                              Kašice od kruške
                           
                           
                              7
                           
                        
                              Koncentrata soka od ananasa
                           
                           
                              7
                           
                        
                              Koncentrata soka od grožđa
                           
                           
                              4
                           
                        
                              Koncentrata soka od kruške
                           
                           
                              3
                           
                        i pulpe od naranče, koncentrata kašice od višnje acerola, jabučnih vlakana i koncentrata soka od limuna.
                  Sastojci ovog proizvoda pasteriziraju se i pune u posudice (100 ml) za prodaju na malo.
               
               
                  2202 90 10
               
               
                  Razvrstavanje se utvrđuje u skladu s odredbama Općih pravila 1. i 6. za tumačenje Kombinirane nomenklature, napomenom 3. uz poglavlje 22. i tekstom oznaka KN 2202, 2202 90 i 2202 90 10.
                  Budući da se proizvod dobiva iz mješavine nekoliko koncentrata voćnog soka i koncentrata povrća s dodatkom voćnih kašica, ovaj proizvod više nema izvorno obilježje voćnog soka iz tarifnog broja 2009 (vidi također napomene s objašnjenjem Harmoniziranog sustava za tarifni broj 2009).
                  Proizvod se pojavljuje kao bezalkoholno piće koje se sastoji od koncentrata voćnog soka, koncentrata soka od povrća i voćnih kašica.
                  Proizvod se stoga razvrstava pod oznaku KN 2202 90 10.